钦定古今图书集成/理学汇编/经籍典/第052卷 > 《河图》
## 钦定古今图书集成/理学汇编/经籍典/第052卷 > 《河图》

《河图》之文，按扬子云所述，具天地五十有五生成之
数，中虚五与十而为九位焉。关子明则云：“七前六后，
八左九右。”其意谓伏羲当太古鸿荒之初，肇见《河图》
四象，仰观俯察，订乾坤奇偶之九画，以作先天之《易》
卦，故经卦分左右而为画者，皆自九始。今见于邵子
《先天初经图》，谓“乾坤纵而六子横”者是也。